पाएं अपने शहर की ताज़ा ख़बरें और फ्री ई-पेपरडाउनलोड करें
बेटी पैदा होने और 10 लाख रुपये की मांग पूरी न करने पर समालखा थाना क्षेत्र के एक गांव निवासी विवाहिता को ससुराल पक्ष ने घर से निकाल दिया। विवाहिता ने जेठ पर छेड़छाड़ करने का आरोप लगाया है। कई बार समझौते के बाद भी आरोपी अपनी हरकतों से बाज नहीं आए। अब पीड़िता ने पति समेत ससुराल पक्ष के चार लोगों के खिलाफ केस दर्ज कराया है। पुलिस मामले की जांच कर रही है।
समालखा थाना क्षेत्र के एक गांव निवासी महिला ने बताया कि उसकी शादी 2014 में पानीपत के पास एक गांव निवासी युवक के साथ हुई थी। शादी में उसके पिता ने करीब 26 लाख रुपये खर्च किए। शादी के बाद उसने एक लड़की को जन्म दिया। तभी से ससुराल पक्ष के लोगों का व्यवहार बदल गया। सभी बात-बात पर ताने मारने लगे।
ससुराल पक्ष ने 10 लाख रुपये की मांग रखी। मांग पूरी न करने पर उसके साथ मारपीट की गई। उसने अपने पिता को बात बताई तो उन्होंने दो लाख रुपये ससुराल पक्ष को दे दिए। इसके कुछ दिन बाद फिर से ससुराल पक्ष के लोगों ने मारपीट शुरू कर दी। मारपीट का फायदा उठाकर उसके जेठ से छेड़छाड़ की। शिकायत करने पर आगे से ऐसी हरकत न करने का वादा किया।
दहेज की मांग पूरी न होने पर 14 अप्रैल को महिला से साथ मारपीट करके उसे घर से निकाल दिया। कई दिन तक दोनों पक्षों में समझौते के प्रयास चलते रहे, लेकिन ससुराल पक्ष नहीं माना। जिसके बाद समालखा थाना पुलिस ने पति, सास, जेठ और जेठानी के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn